ผมอยากจะสอบถามครับว่าผมเป็นอะไร จุดตรงนั้นเป็นฟันคุดที่มันขึ้นมานานแล้วไม่เคยมีปัญหา ตรงติ่งมันนิ่มๆตอนแรกก็สีปกติ เป็นมาประมาณ 2 วัน ตอนนี้มันเริ่มแดงที่หัว เริ่มกลืนน้ำลายแล้วเจ็บคอ แล้วก็ปวดรวมๆบริเวณปาก/คอ ซีกขวาทั้งหมด ผมควรไปพบแพทย์หรือทันตแพทย์ดีครับ
สวัสดีค่ะ จากรูปแนบและอาการน่าจะมีอาการเหงือกอักเสบ เหงือกบวมจากฟันคุด ซึ่งฟันคุดเป็นฟันที่จัดว่าขึ้นมาเกินในช่องปาก และอาจสร้างปัญหาตามมาในภายหลังได้มาก เช่นทำให้เหงือกอักเสบ ทำให้ฟันรอบๆผุหรือรากฟันเสียหาย และทำให้ทำความสะอาดได้ยาก เป็นแหล่งสะสมของเศษอาหารทำให้เกิดเชื้อโรคตามมาได้ค่ะดังนั้นแนะนำให้รีบไปพบทันตแพทย์เพื่อทำการรักษาเหงือกอักเสบ และผ่าฟันคุดออกต่อไปเบื้องต้น รับประทานยาแก้ปวด ยาแก้อักเสบได้ รับประทานอาหารอ่อนๆ ที่ไม่ต้องเคี้ยวมาก